stanford-oval/wikipedia huggingface dataset:
96 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Abdul Aziz al-Hakim

Abdul Aziz al-Hakim
Abdul Aziz al-Hakim (arab. عبد العزيز الحكيم‎, ʿAbd al-ʿAzīz al-Ḥakīm; 1953 – 26. elokuuta 2009) oli irakilainen šiiateologi ja Irakin suurimman puolueen, Irakin islamilaisen vallankumouksen ylimmän neuvoston (SCIRI) johtaja. Hän oli Yhdysvaltain miehityshallinnon (Coalition Provisional Authority) nimittämän Iraqi Governing Councilin (IGC; heinäkuu 2003–kesäkuu 2004) jäsen ja sen presidentti joulukuussa 2003.
Hän oli suurajatolla Muhsin al-Hakimin poika. Hänen veljensä Mohammed Baqir al-Hakim murhattiin autopommi-iskussa elokuussa 2003 Najafissa Imaami Alin moskeijan ulkopuolella, jonka jälkeen hän nousi SCIRIn johtoon.
Hakim oli 20 vuotta maapaossa Iranissa, jossa oli perustamassa SCIRI:a ja oli sen aseellisen siiven Badr-prikaatin johdossa. Hän johti Yhdistynyttä Irakin koalitiota tammikuun 2005 vaaleissa.
Abdul Aziz al-Hakim kuoli keuhkosyöpään elokuussa 2009.
Abdul Halim Jaffer Khan

Abdul Halim Jaffer Khan
Abdul Halim Jaffer Khan (1927 – 4. tammikuuta 2017 Mumbai) oli intialainen sitaristi. Häntä pidettiin "sitarin kultakauden" suuren nelikon edustajista yhtenä Ravi Shankarin, Vilayat Khanin ja Nikhil Banerjeen ohella. Hän kehitti omintakeisen, tunnistettavan tyylinsä, josta käytetään hänen mukaansa nimeä Jafferkhani baaj.
Khan syntyi muusikkosukuun; isä oli alun perin kotoisin Indoresta ja esimerkiksi soitti sitaria. Perhe muutti Mumbaihin pojan ollessa vuoden ikäinen. Khan sai opetusta isältään ja omaksui vaikutteita Babu Khanin soittotyylistä. Teini-ikäisenä hän menetti isänsä ja hakeutui töihin hindinkielisessä elokuvateollisuudessa. Khan kiinnostui myös karnaattisesta musiikista, yhdisti sen vaikutteet tyyliinsä ja vietti aikaa muusikoiden kanssa Mysoressa sekä Chennaissa. Hän esimerkiksi soitti duettoja viulisti M. S. Gopalakrishnanin kanssa. Khan sai Padma Shrin, Padma Bhushanin ja Sangeet Natak Akademin palkinnon tunnustuksina urastaan.
Vuonna 1976 Khan perusti Halim-sitarakatemian, jossa hän ja hänen poikansa Zunain Khan ovat opettaneet sitarinsoittoa opiskelijoille eri puolilta maailmaa.
Abdul Aziz Saud Al-Babtain

Abdul Aziz Saud Al-Babtain (1936 – 15. joulukuuta 2023) oli kuwaitilainen liikemies, runoilija ja lahjoittaja. Hän toimi kahden perustamansa kulttuurisäätiön johtotehtävissä ja vaikutti näin merkittävästi Kuwaitin ja arabimaailman kulttuurissa. Lisäksi hän julkaisi kolme omaa diwan-runokokoelmaa.
Abdul Aziz Saud Al-Babtain harjoitti hyväntekeväisyyttä säätiötoiminnan välityksellä muun muassa jakamalla nuorille opiskelijoille joka vuosi noin 1 500 stipendiä. Hänen lahjoitustensa ansiosta Kuwaitiin on perustettu myös suuri kirjasto.
Al-Babtain kävi Suomessa 2005 osallistuakseen Lahden kirjailijakokoukseen. Saman vierailun aikana hän lahjoitti 300 kappaleen erän Selected Poems -runoteostaan Helsingin Sanomatorilla.
Kotkan helluntaiseurakunta

| Kotkan helluntaiseurakunta |
| --- | --- |


Suuntautuminen:  helluntaiherätys
Kirkkokunta:  Suomen Helluntaikirkko
Perustettu:  1928
Pastori:  Jussi Heikkilä
Pääkirkko:  Siion-temppeli Kaivokatu 10 48100 Kotka
Jäseniä:  n. 260 (2008)
Aiheesta muualla
Sivusto
Infobox OKNimi-testi OK: 
Kotkan helluntaiseurakunta on vuonna 1928 perustettu kotkalainen helluntaiseurakunta. Seurakunnan pastori on Jussi Heikkilä. Seurakunnan toimitilat sijaitsevat Kotkan keskustassa Kaivokadulla. Seurakuntaan kuuluu noin 260 jäsentä. Seurakunta kuuluu Suomen Helluntaikirkko -kirkkokuntaan.
Kotkan helluntaiseurakunta on perustettu 10. huhtikuuta 1928 ja se rekisteröitiin yhdistykseksi kesäkuussa 1935. Seurakunnan toimintaan kuuluvat jumalanpalvelusten ja Sanan ja rukouksen iltojen lisäksi nuorten illat, lasten kerhot ja lähetystyö.
Siion-temppeli

Kotkan helluntaiseurakunnan Siion-temppeli on valmistunut vuonna 1982. Siion-temppelin pinta-ala on 1 650 neliömetriä ja kirkkosalissa on istumapaikkoja 645 henkilölle. Siion-temppelin suunnittelija on arkkitehti Veikko Gröhn.
Musiikki

Kotkan helluntaiseurakunnan kuoro ja orkesteri on julkaissut vuonna 1980 levyn Muuttolintujen laulu.
Kravattisolmu

Kravattisolmu on kravattiin tehtävä kiristyvä solmu. Kravattisolmuja on lukuisia erilaisia. Kravatin ohuemman pään on tarkoitus liukua solmun sisällä ja siten mahdollistaa kravatin kiristämisen ja löysäämisen.
Kaksi yleisimmin käytettyä solmua ovat englantilainen solmu (four in hand) ja ranskalainen solmu (puoli-Windsor). Englantilainen kravattisolmu on muodoltaan toispuoleinen, suipompi ja kapeampi kuin ranskalainen kravattisolmu. Solmun valinta riippuu kauluksen muodosta sekä solmion leveydestä ja materiaalista, englantilainen solmu sopii yleensä paremmin kauluksiin, joiden kielien väliin jää kapeampi rako. Yksinkertaisempana solmuna englantilainen solmu on myös parempi vaihtoehto, jos solmion materiaali on hyvin paksua. Ranskalainen solmu on symmetrisempi ja sopii kaulukseen, jonka aukko on leveämpi.
Englantilaisen solmun solmiminen:
Yleinen virhe on solmia kravatin solmu liian tiukaksi. Useimmissa tilanteissa solmu näyttää paremmalta, jos se on löyhä, eli solmu kiedotaan muotoonsa löysästi ja kiristetään vasta lopuksi. Jos solmion materiaali on ohutta, solmua voidaan kasvattaa kietomalla kravatin pääosaa solmun ympärille kerran tai kaksi ennen kuin leveä pää kiertää ylös ja itsensä alle.
Koraks

Koraks Syrakusalainen (400-luku eaa.) oli yhdessä Teisiaksen kanssa kreikkalaisen retoriikan perustaja. He olivat myös ensimmäisiä, jotka kirjoittivat retoriikan oppikirjoja. Jotkut tutkijat pitävät Koraksia ja Teisiasta samana henkilönä.
460 eaa.

| --- | --- |
Vuosisadat: 500-luku eaa. · 400-luku eaa. · 300-luku eaa.
Vuosikymmenet: 500-luku eaa. · 490-luku eaa. · 480-luku eaa. · 470-luku eaa. · 460-luku eaa. · 450-luku eaa. · 440-luku eaa. · 430-luku eaa. · 420-luku eaa. · 410-luku eaa. · 400-luku eaa. · 390-luku eaa.
Vuodet: 500 eaa. · 499 eaa. · 498 eaa. · 497 eaa. · 496 eaa. · 495 eaa. · 494 eaa. · 493 eaa. · 492 eaa. · 491 eaa. · 490 eaa. · 489 eaa. · 488 eaa. · 487 eaa. · 486 eaa. · 485 eaa. · 484 eaa. · 483 eaa. · 482 eaa. · 481 eaa. · 480 eaa. · 479 eaa. · 478 eaa. · 477 eaa. · 476 eaa. · 475 eaa. · 474 eaa. · 473 eaa. · 472 eaa. · 471 eaa. · 470 eaa. · 469 eaa. · 468 eaa. · 467 eaa. · 466 eaa. · 465 eaa. · 464 eaa. · 463 eaa. · 462 eaa. · 461 eaa. · 460 eaa. · 459 eaa. · 458 eaa. · 457 eaa. · 456 eaa. · 455 eaa. · 454 eaa. · 453 eaa. · 452 eaa. · 451 eaa. · 450 eaa. · 449 eaa. · 448 eaa. · 447 eaa. · 446 eaa. · 445 eaa. · 444 eaa. · 443 eaa. · 442 eaa. · 441 eaa. · 440 eaa. · 439 eaa. · 438 eaa. · 437 eaa. · 436 eaa. · 435 eaa. · 434 eaa. · 433 eaa. · 432 eaa. · 431 eaa. · 430 eaa. · 429 eaa. · 428 eaa. · 427 eaa. · 426 eaa. · 425 eaa. · 424 eaa. · 423 eaa. · 422 eaa. · 421 eaa. · 420 eaa. · 419 eaa. · 418 eaa. · 417 eaa. · 416 eaa. · 415 eaa. · 414 eaa. · 413 eaa. · 412 eaa. · 411 eaa. · 410 eaa. · 409 eaa. · 408 eaa. · 407 eaa. · 406 eaa. · 405 eaa. · 404 eaa. · 403 eaa. · 402 eaa. · 401 eaa. · 400 eaa. · 399 eaa.
Tapahtumia

Egypti kapinoi Persiaa vastaan aloittaen kuusi vuotta kestäneen sodan.
Cincinnatuksesta tuli Rooman konsuli.
Syntyneitä

Hippokrates, kreikkalainen lääketieteilijä ja fyysikko
Demokritos, kreikkalainen filosofi
Thukydides, kreikkalainen historioitsija
Kuolleita

Epikharmos, kreikkalainen runoilija
Korake ti znam

| Korake ti znam> Kappaleen tiedot |
| --- | --- |
Esittäjä(t):  Maya Sar
Säveltäjä(t):  Maja Sarihodžić
Sanoittaja(t):  Maja Sarihodžić
Euroviisutiedot
Vuosi:  2012
Maa:  Bosnia ja Hertsegovina
Kieli:  bosnia
Sijoitus:  18.
Pisteet:  55
Sijoitus semifinaalissa:  6.
Pisteet semifinaalissa:  77
Sanat:  sanoitus
Video:  videolinkki
Korake ti znam on bosnialaisen Maya Sarin esittämä kappale, jolla hän edusti Bosnia ja Hertsegovinaa Eurovision laulukilpailussa 2012. Kappale valittiin sisäisesti maan edustuskappaleeksi ja esitettiin julkisesti ensimmäistä kertaa 15. maaliskuuta 2012. Kappale kilpaili Eurovision laulukilpailun toisessa semifinaalissa 24. toukokuuta ja pääsi finaaliin. 26. toukokuuta pidetyssä finaalissa kappale sijoittui 18:nneksi.
Sar on levyttänyt kappaleesta myös englanninkielisen version The Steps I Know ja italiankielisen version I Passi Che Fai.
Kovia ääniä ja vaikeita sanoja

| Kovia ääniä ja vaikeita sanoja Terapia |
| --- | --- | --- |

Studioalbumin tiedot
 Äänitetty : 6.–20. tammikuuta 1997
 Julkaistu: 8. maaliskuuta 1997
 Tyylilaji: rock
 Kesto: 43.12
Terapian muut julkaisut
| Uusi levy 1995 | Kovia ääniä ja vaikeita sanoja 1997 | Joona 1998 |
Kovia ääniä ja vaikeita sanoja on tamperelaisen gospel-rock-yhtye Terapian neljäs albumi. Se äänitettiin tammikuussa 1997 ja julkaistiin 8. maaliskuuta 1997.
Kappaleet

Vihreitä miehiä – 3.47
Viimeisenä maalissa – 3.28
Liian kaukana – 4.24
Turhia sanoja – 3.55
Vapaa – 3.14
Älä usko – 1.52
Historiaa – 5.14
Tanssi – 3.08
Puhu – 2.48
Etsii – 2.31
Uskaltaa – 3.11
Himoa vai? – 5.34
Koijärvi (täsmennyssivu)

Koijärvi voi tarkoittaa seuraavia:
Koijärvi, entinen kunta Hämeessä (liitetty Forssaan 1969)
Koijärvi, järvi Forssassa ent. Koijärven kunnan alueella
Koijärvi, järvi Jämsässä
Koijärvi, järvi Karstulassa
Koijärvi, järvi Pälkäneellä ja Hämeenlinnassa
Koijärvi, järvi Ylöjärvellä
Iso Koijärvi, järvi Mikkelissä
Pieni Koijärvi, järvi Mikkelissä.
Abdelaziz (Marokon sulttaani)

Sulttaani Abdelaziz.
Abdelaziz (myös Abd al-Aziz tai Abdul Aziz; 24. helmikuuta 1878 – 10. kesäkuuta 1943 Tanger) oli Marokon sulttaani vuosina 1894–1908. Hänen valtakautensa lopulla Ranskan vaikutusvalta ja sotilaallinen läsnäolo Marokossa voimistuivat, mikä johti Marokon sotaan. Abdelaziz joutui veljensä Abdelhafidin syrjäyttämäksi.
Abdelaziz tuli sulttaaniksi isänsä Hassan I:n kuoltua, mutta hänen alaikäisyytensä vuoksi todellista valtaa käytti aluksi suurvisiiri Ba Ahmed (tunnettu myös nimellä Ahmad ibn Musa). Abdelaziz ryhtyi hallitsemaan itse Ba Ahmedin kuoltua vuonna 1900. Näihin aikoihin sekä Marokon sisäiset uudistuspaineet että Euroopan suurvaltojen muodostama uhka olivat kasvamassa. Abdelaziz yritti uudistaa Marokon verotusta eurooppalaisten esikuvien mukaisesti, mutta hanke epäonnistui uudenaikaisen hallinnon puuttumisen vuoksi. Eurooppalaisten liikemiesten ja keinottelijoiden vaikutusvalta Marokon talouselämässä lisääntyi. Samaan aikaan Ranska valtasi kiistanalaisia alueita Marokon ja Algerian rajaseudulla. Eri puolilla Marokkoa puhkesi kapinoita, joista suurin oli vuonna 1902 alkanut Bou Hamaran johtama kapina.
Abdelazizin valtakaudelle osui vuosina 1905–1906 ensimmäinen Marokon kriisi. Ison-Britannian, Italian ja Espanjan luovuttua vuonna 1904 eduistaan Marokossa Ranska sai hallitsevan otteen maan taloudesta ja yritti sanella päätöksentekoa, joten Abdelaziz houkutteli vuonna 1905 Saksan puuttumaan asiaan diplomaattisella väliintulolla. Vuoden 1906 Algecirasin konferenssissa muut suurvallat eivät kuitenkaan tukeneet Saksaa, joten pääosa Ranskan vaatimuksista vahvistettiin. Kun Abdelaziz taipui allekirjoittamaan Marokon suvereeniutta kaventaneen Algecirasin sopimuksen, hän menetti kokonaan Marokon eliitin luottamuksen. Suojellakseen kansalaisiaan Ranska lähetti seuraavana vuonna miehitysjoukkoja Oujdaan ja Casablancaan.
Elokuussa 1907 Marrakechin kuvernöörinä toiminut Abdelazizin vanhempi veli Abdelhafid nousi aseelliseen kapinaan. Ranskalaisten tuesta huolimatta sulttaanin joukot kärsivät lopulta tappion kapinallisille ratkaisevassa taistelussa 19. elokuuta 1908. Abdelaziz luopui kruunusta Abdelhafidin hyväksi kaksi päivää myöhemmin. Abdelaziz vietti loppuelämänsä Tangerissa. Myös hänen toinen veljensä Yusef toimi myöhemmin sulttaanina.
Aiheesta muualla

Kuvia tai muita tiedostoja aiheesta Abdelaziz Wikimedia Commonsissa
Adolf Aminoff (1856–1938)

Kadetti Adolf Petter Johannes Aminoff vuonna 1877.
Adolf Petter Johannes Aminoff (9. tammikuuta 1856 Viipuri – 20. syyskuuta 1938 Helsinki) oli suomalainen kenraalimajuri.
Ura

Aminoff valmistui kadetiksi Haminan kadettikoulusta vuonna 1870. Hänet korotettiin vänrikiksi Venäjän keisarikunnan armeijan suuriruhtinas Vladimir Aleksandrovitšin rakuunarykmentissä vuonna 1878, luutnantiksi Vladimir Aleksandrovitšin rakuunarykmentissä vuonna 1881 ja kapteeniksi vuonna 1892. Aminoff toimi myös Pietarin upseerien ratsuväkikoulun upseerina 1893–1895. Myöhemmin hän oli ensimmäisen ratsuväkilaivueen komentajana 1895–1897 Pietarissa. Aminoff palveli Suomen Rakuunarykmentissä Lappeenrannassa vuodesta 1896 lähtien. Hänet ylennettiin everstiluutnantiksi vuonna 1897.  Hän oli myös Lappeenrannan kaupunginvaltuuston ja rahatoimikunnan jäsen 1891–1893 ja 1896–1902. Rakuunarykmentti lakkautettiin vuonna 1901, jonka taki hän siirtyi siviiliin vuonna 1902.
Aminoff toimi Viipurissa raatimiehenä 1902–1903. Kenraalikuvernööri Nikolai Bobrikov karkotti hänet Suomesta 1903. Aminoff oleskeli kaksi vuotta Tukholmassa, kunnes pääsi palaamaan Suomeen 1905. Hän toimi Viipurin kaupungin liikennekonttorin kamreerina vuodesta 1905 lähtien. Hänet asetettiin asevelvolliseksi vuonna 1906.
Aminoff toimi Suomen sisällissodan aikana Mikkelin suojeluskuntapiirin vt. piiripäällikkönä ja sodan jälkeen Viipurin suojeluskunnan pataljoonankomentajana 1918–1927. Sisällissodan alkuvaiheessa tammikuussa 1918 Aminoff oli Viipurista Venäjänsaarelle vetäytyneiden suojeluskuntalaisten johdossa ja johti heidät Säiniön kautta punaisten linjojen läpi valkoisten puolelle Antrean rintamalle. Aminoff ylennettiin everstiksi vuonna 1918.
Hän toimi sitten Viipurin liikennekonttorin kamreerina vuoteen 1927 saakka, jolloin muutti Helsinkiin.
Hänet valittiin Viipurin suojeluskunnan kunniajäseneksi vuonna 1927. Aminoff ylennettiin kenraalimajuriksi vuonna 1933.
Aminoff harrasti taidemaalausta.
Perhe

Aminoff avioitui Anna Maximiliana Adlercreutzin kanssa vuonna 1883 ja sai hänen kanssaan kolme lasta: Hedvig (1885–1941), Berndt Herman (1886–1972) ja Harry Adolf (1887–1925).
Aminoffin isä oli eversti, valtiopäivämies Berndt Adolf Carl Gregori Aminoff ja äiti Iva Matilda Avellan. Hänen veljensä oli Viipurin lääninarkkitehti Berndt Ivar Aminoff.
Hänen isoisänsä oli everstiluutnantti Berndt Jonas Aminoff.
Ritarikunnat

Suomen Valkoisen Ruusun ritarikunta (1920)
Vapaudenristin ritarikunta (1918)
Pyhän Stanislauksen ritarikunta (1896)
Pyhän Annan ritarikunta (1894)
Aminoff sai Pyhän Annan ritarikunnan toisen luokan ristin vuonna 1894, Pyhän Stanislauksen ritarikunnan toisen luokan ristin vuonna 1896, Vapaudenristin ritarikunnan kolmannen luokan ristin vuonna 1918 ja Suomen Valkoisen Ruusun ritarikunnan toisen luokan kunniamerkin vuonna 1920.
7.5 Fuyu Fuyu Morning Musume. Mini!

| 7> 5 Fuyu Fuyu Morning Musume. Mini! Morning Musume |
| --- | --- | --- |

EP-levyn tiedot
 Julkaistu: 13. joulukuuta 2006
 Formaatti: CD
 Tuottaja(t): Tsunku
 Tyylilaji: J-pop
 Levy-yhtiö: Zetima
Morning Musumen muut julkaisut
| Rainbow 7 2006 | 7.5 Fuyu Fuyu Morning Musume. Mini! 2006 | Sexy 8 Beat 2007 |
Singlet albumilta 7.5 Fuyu Fuyu Morning Musume. Mini!
 ”Aruiteru” Julkaistu: 8. marraskuuta 2006
7.5 Fuyu Fuyu Morning Musume. Mini! on Morning Musumen ensimmäinen minialbumi. Se julkaistiin 13. joulukuuta 2006.
Kappaleet

Aruiteru (歩いてる) – 4.53
Kira Kira Fuyu no Shiny G (キラキラ冬のシャイニーG) (Reina Tanaka) – 4.46
Yuki / Ai × Anata ≧ Suki (雪／愛×あなた≧好き) (Ai Takahashi), (puhekohdat: Risa Niigaki) – 6.19
Samui Kara Fuyu Da mon! (Dōmo Kōmo Naissu yo Mikitty) (寒いから冬だもん!～どうもこうもないっすよミキティ～) (Miki Fujimoto), (C-uten Chisato Okai & Mai Hagiwara) – 4.15
Kotatsu no Uta: Jyuken Story" (コタツの歌～jyuken story～) (Hitomi Yoshizawa), (Risa Niigaki), (Eri Kamei) – 4.46
Wa: Merry Pin Xmas! (わ～MerryピンXmas!) (Sayumi Michishige), (Koharu Kusumi) – 3.57
Kappaleet > Rajoitetun painoksen DVD

Odore! Morning Curry (踊れ! モーニングカレー)
Aruiteru
Keith Aulie

| Keith Aulie |
| --- | --- |

Henkilötiedot
Syntynyt: 11. kesäkuuta 1989 (ikä 35) Regina, Saskatchewan, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  198 cm
Paino:  103 kg
Seura
Seura:  EHC München
Sarja:  DEL
Pelinumero:  5
Pelaajaura
Pääsarjaura:  2009–
Aik. seurat:  Abbotsford Heat (AHL) Toronto Marlies (AHL) Toronto Maple Leafs (NHL) Tampa Bay Lightning (NHL) Norfolk Admirals (AHL) Syracuse Crunch (AHL) Edmonton Oilers (NHL) Oklahoma City Barons (AHL) Springfield Falcons (AHL) HIFK (SM-liiga) Cleveland Monsters (AHL) Stockton Heat (AHL) Chicago Wolves (AHL)
NHL-varaus:  116. varaus, 2007 Calgary Flames
| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Ottawa 2009 | jääkiekko |  |
Keith Aulie (s. 11. kesäkuuta 1989 Regina, Saskatchewan) on kanadalainen jääkiekkoilija, joka pelaa Saksan DEL-liiga joukkue EHC Münchenissä. Aulie varattiin Calgary Flamesiin 116. pelaajana vuoden 2007 varaustilaisuudessa. Aulie pelasi juniorikiekkoa WHL-joukkue Brandon Wheat Kingsissä ja hänet valittiin liigan parhaaksi opiskelevaksi pelaajaksi 2007. Aulie pelasi nuorten MM-kisoissa 2009, jossa pelasi Tyler Myersin parina ja auttoi Kanadaa voittamaan kultamitalin. Hänet kaupattiin Flamesista Toronto Maple Leafsiin kaudella 2009–2010. Hän teki NHL-debyyttinsä Torontossa marraskuussa 2010.
Ura pelaajana > Junioriura

Aulie pelasi WHL-joukkue Brandon Wheat Kingsissä, joka oli varannut hänet ensimmäisellä kierroksella WHL:n varaustilaisuudessa. WHL:ssä Aulie debytoi kaudella 2005–2006 pelatessaan 38 ottelua ja syöttäessään kaksi maalia. Kauden 2006–2007 jälkeen hänet valittiin Doc Seaman Trophyn voittajaksi, liigan parhaaksi opiskelevaksi pelaajaksi. Hän pelasi kaudella 66 ottelua, joiden aikana teki ensimmäisen WHL-maalinsa ja syötti kahdeksan maalia. Calgary Flames varasi hänet neljännellä kierroksella numeroll 116 NHL:n varaustilaisuudessa 2007. Aulie oli sijoitettu pohjoisamerikkalaisten pelaajien 108. parhaaksi. Aulie pelasi kaudella 2008–2009 viimeisen WHL-kautensa ja hänet valittiin joukkueensa kapteeniksi. Hänet myös valittiin WHL:n itäisen konfrenenssin tähdistöön. Aulie paransi pistemääräänsä huomattavasti neljännellä kaudellaan. Kolmella ensimmäisellä kaudella hän teki yhteensä 17 pistettä ja viimeisellään 33.
Ura pelaajana > Ammattilaisura

Aulie solmi ensimmäisen ammattilaissopimuksensa Calgary Flamesin kanssa tammikuussa 2009. Ammattilaisuransa hän aloitti Calgaryn AHL-farmiseura Abbotsford Heatissa. Kesken ensimmäisen ammattilaiskautensa Heatissa, Aulie kaupattiin Toronto Maple Leafsiin Dion Phaneufin ja Fredrik Sjöströmin kanssa. Tilalle Toronto antoi Matt Stajanin, Ian Whiten, Niklas Hagmanin ja Jamal Mayersin. Siirron jälkeen Aulie pelasi Toronton farmiseura Toronto Marliesissa kauden 2009–2010 loppuun asti. Hän ehti Marliesissa pelata vain viisi ottelua ennen loukkaantumistaan. Ensimmäiisellä ammattilaiskaudellaan hän pelasi Abbotsfordissa ja Torontossa yhteensä 48 ottelua, joissa teki kaksi maalia ja syötti neljä.
Kauden 2010–2011 alussa Aulie lähetettiin Maple Leafsin harjoitusleirin jälkeen takaisin Marliesiin. Ylös NHL:ään hänet kutsuttiin 12. marraskuuta 2010 Dion Phaneufin loukkaannuttua. Hän pelasi ensimmäisen NHL-pelinsä seuraavana päivänä Vancouver Canucksia vastaan. Aulie pelasi NHL:ssä 12 ottelua ennen paluutaan Marliesiin. Aulie valittiin AHL:n läntisen konfrenenssin tähdistöönjoukkueeseen All Stars -ottelussa. Taitokisassa Aulien laukaus oli AHL:n kolmanneksi kovin, 95,5 Mailia tunnissa. Maple Leafs vaihtoi François Beaucheminin Anaheim Ducksiin ja kutsui Aulien takaisin ylös. Maple Leafsin GM Brian Burke sanoi yhdeksi syyksi vaihtoon, että hän halusi antaa Aulielle näytönpaikan NHL:ssä. Aulie tappeli ensimmäisen kerran NHL:ssä Philadelphia Flyersin Scott Hartnellin kanssa ja sai lempinimen Muhammad Aulie. Hän teki ensimmäisen NHL-maalinsa 9. maaliskuuta 2011 New York Islandersia vastaan.
Ennen kautta 2011–2012 Aulie lähetettiin Marliesiin. 27. helmikuuta 2012 hänet kaupattiin Tampa Bay Lightningiin Carter Ashtonin tilalle. Siirtonsa jälkeen hän pelasi AHL:ssä Norfolk Admiralsissa ja Syracuse Crunchissa sekä NHL:ssä Lightningissä.
1. heinäkuuta 2014 Aulie siirtyi vapaana agenttina yhden vuoden sopimuksella Edmonton Oilersiin. 31. joulukuuta 2014 Aulie sai kahden ottelun pelikiellostaan Calgary Flamesin keskushyökkääjä Matt Stajaniin.
Vapaaksi agentiksi siirryttyään Aulie teki Arizona Coyotesin kanssa harjoitusleirin ajan kestävän sopimuksen 9. syyskuuta 2015. Kuukausi kauden 2015–2016 alkuun Aulie siirtyi Coyotesin AHL-farmiseura Springfield Falconsiin try out -sopimuksella 3. marraskuuta 2015. Aulie teki seitsemässä pelaamassaan ottelussa yhden maalin ennen kuin hänen sopimuksensa purettiin 26. marraskuuta.
3. tammikuuta 2016 Helsingin IFK tiedotti hankkineensa Aulien loppukauden kestävällä sopimuksella.
Ura pelaajana > Maajoukkueura

Ensimmäisen kerran Aulie edusti Kanadan maajoukkuetta kansainvälisellä tasolla vuoden 2009 nuorten maailmanmestaruuskilpailuissa. Hän pelasi samassa puolustajaparissa Tyler Myersin kanssa, kun joukkue voitti mestaruuden. Molempien pelaajien oltua noin kaksimetrisiä, heidät nimettiin mediassa "kaksoistorneiksi".
Perhe ja vapaa-aika

Aulien vanhemmat ovat Bill ja Karen. Lisäksi hänellä on pikkusisko Krystal. Hän kävi yhdeksänteen luokkaan asti koulua Rouleaussa, Saskatchewanissa, jossa voitti lentopallossa maakunnan mestaruuden. Hän kävi Athol Murray College of Notre Damea ennen kuin siirtyi pelaamaan Brandon Wheat Kingsiin.
Joulukuussa 2006 Aulien isä oli uudenvuodenpäivänä jäätyneellä lammella ajamassa traktorilla lumia pois ja tekemässä pelikenttää. Jää ei kestänyt traktorin painoa ja hän tippui sen läpi. Aulie pystyi vetämään isänsä pois vedestä ja sai teostaan Rescuer Awardin Punaisen Ristin Kanadan osastolta.
Tilastot

Käännös suomeksi
970-luku eaa.

| --- | --- |
Vuosisadat: 1000-luku eaa. · 900-luku eaa. · 800-luku eaa.
Vuosikymmenet: 1000-luku eaa. · 990-luku eaa. · 980-luku eaa. · 970-luku eaa. · 960-luku eaa. · 950-luku eaa. · 940-luku eaa. · 930-luku eaa. · 920-luku eaa. · 910-luku eaa. · 900-luku eaa. · 890-luku eaa.
Tapahtui vuosikymmenen aikana

Mahdollinen kuningas Daavidin kuolinvuosikymmen
Abdul Ahad Mohmand

Abdul Ahad Mohmand (s. 1. tammikuuta 1959 Sardah) oli ensimmäinen afganistanilainen kosmonautti. Hän vietti yhdeksän päivää avaruudessa Mir-avaruusasemalla vuonna 1988. Nykyään hän asuu Stuttgartissa, Saksassa.
Avaruuslento

Mohmand lensi Sojuz TM-6 -lennolla yhdessä lennon komentaja Vladimir Ljakhovin ja  Valeri Poljakovin kanssa. Laukaisu tapahtui 29. elokuuta 1988 kello 04:23 UTC ja laskeutuminen Dzhezkazganin kaupungin lähistölle 7. syyskuuta kello 00:50 UTC. Mekaanisten ongelmien takia paluu viivästyi päivällä alkuperäisestä suunnitelmasta.